Toto budú asi prvé slová egyptského dievčatka spolužiakom v škôlke. Slovensko má Šeherezádu a Onura, svet zasa Facebook a Like nedávno oslávila jeden rok. Dorazí tento trend aj k nám?Peoplemetre vedia odmerať nielen úspešnosť televízneho programu, prezrádzajú aj módne mená na najbližšie obdobie. Slovenské matrikárky poznajú mená hlavných hrdinov telenoviel aj bez toho, aby boli ich pravidelnými diváčkami. Po vlne mien ako Esmeralda, Fantagiro, prišli na radu Šeherezády a Onurovia. Vo svete sú zvyknutí na rôzne úlety, ale aj najväčší mámvpažisti našej doby sa určite pozastavia nad menom Facebook či Like. Facebook, ktorá sa narodila vo februári v Egypte, dostala meno podľa celosvetovej sociálnej siete, ktorá pomohla víťaznej revolúcii v krajine. Otec dievčatka sa vyjadril, že meno vybrali na vyjadrenie vďačnosti egyptskej mládeži, ktorá prostredníctvom tejto stránky organizovala protesty, zdieľala informácie a komunikovala so zvyškom sveta. Vynález Marka Zuckerberga určite zohral v rámci egyptskej novodobej histórie dôležitú úlohu, či je to však dostatočný dôvod na zapísanie mena Facebook do rodného listu si nie som istá. Možno však jeho nositeľku predurčí v budúcnosti k vlastnej Facebook revolúcii. Možné je aj to, že už za pár rokov jej rovesníci nebudú vôbec tušiť pôvod tohto netradičného mena. Ako historka typu Ako som dostala svoje meno je to však dobré. Aj druhé facebook meno sa ušlo dievčaťu. Like prišla k svojmu menu jednoduchšie. Jej izraelskí rodičia hľadali jedinečné meno a nevymysleli to až tak zle. Veď ich Like bude mať určite každý rád. Na Facebooku je registrovaných viac než 670 miliónov ľudí, Slovákov už tiež môžeme počítať v miliónoch. Facebook či Like alebo Páči sa mi to našťastie tak skoro asi na našich kalendároch nenájdeme. Teda pokiaľ tento fenomén sociálnych sietí nedorazí aj do rómskych osád.
Z mnohých výrazných osobností, ktoré boli v strane od jej vzniku v roku 2009, v nej dnes zostávajú už len niekoľkí.